«Fosen» har flere betydninger.

Kart over Fosenhalvøya.
**Fosen** (IPA: [fuːsn̩]) er en region i Trøndelag. Begrepet Fosen har gjennom tidene og til forskjellige formål omfattet ulike kommuner, men brukes i dag mest om **Fosenhalvøya**.

Distriktet har et samlet areal på 3 270 kvadratkilometer og 25 605 innbyggere (1. januar 2023), dersom man tar utgangspunkt i de fire kommunene Indre Fosen, Ørland, Åfjord og Osen som deltar i Fosenregionen interkommunalt politisk råd. Brekstad er den eneste byen på Fosen, og ligger i Ørland kommune. Fosen er også kjent for sin boreale regnskog, som domineres av fuktig kystgranskog og et betydelig mangfold av lavarter.

Etymologi
---------

Naturhavna Vågen på Storfosna. Man antar at ordet Fosen kommer av det gammeltnorske *folskn* (skjulested), som viser til at Vågen var et sted hvor skip kunne ligge i le for vær og fiender. Denne naturhavna er således trolig opphav til navnet Fosen.
Navnet Fosen antas å stamme fra norrønt *Fólgsn* («gjømmested»), som i tur kommer av verbet *fela* («gjømme»). Trolig viste navnet opphavlig til øya Storfosna som ligger i Ørland kommune, nærmere bestemt den lune naturhavna Vågen. Storfosna var administrasjonssenter og gav navn til hele lenet da det omkring 1500 ble skilt ut fra det gamle fylket Nordmøre. Området Fosen bestod opphavlig av kystbygder på begge sider av Trondheimsfjorden, fra Osen i nord til Hemne i sør, og øyene Hitra og Frøya, men brukes nå også som betegnelse på Fosenhalvøya, inkludert bygder som ikke hørte inn under det historiske Fosen-området (de som lå i gamle Nord-Trøndelag fylke), men ekskludert Sør-Fosen – bygdene sør for fjorden.

Innbyggernavnet er *fosning*. Stedspreposisjonen er tradisjonelt *i*, men en kan også høre *på Fosen*, som da viser til hele halvøya (uten Sør-Fosen).

Naturgeografi
-------------

Fosenhalvøya er ei halvøy som ligger på kysten av Trøndelag, nord for Trondheimsfjorden, og danner en naturlig avgrenset enhet med Frohavet i vest, Trondheimsfjorden i syd og øst, Løgnin og Namdalseid i nordøst og Namsfjorden i nord. Flatanger, som administrativt er en del av Namdalen, ligger også på Fosenhalvøya, men har i likhet med Verran, Mosvik og Leksvik ikke vært en del av de administrativene inndelingene av Fosen som fogderi og prosti.

Høyeste punkt på Fosenhalvøya er Finnvollheia (sørsamisk: *Raassje*) (675 moh). Toppunktet markerer grensen mellom kommunene Åfjord og Namsos (Namdalseid).

Administrative inndelinger
--------------------------

Fosenregionen interkommunalt politisk råd er et samarbeidsorgan mellom kommunene på Fosenhalvøya: Indre Fosen, Ørland, Åfjord og Osen. Tidligere deltok også Verran og Mosvik i samarbeidet. Rådets sekretariat ligger i Åfjord. Styret i Fosen Regionråd består av ordførerne i medlemskommunene.


| Nr | Kart | Navn | Adm.senter | Folketall | Flatemålkm² | Målform |
| --- | --- | --- | --- | --- | --- | --- |
| 5054 | Indre Fosen kommune | Indre Fosen  Indre Fosen | Årnset | 9 977 | 1 095,97 | Nøytral |
| 5057 | Ørland kommuneØrland kommune | Ørland  Ørland | Bjugn | 10 472 | 457,13 | Bokmål |
| 5058 | Åfjord kommuneÅfjord kommune | Åfjord  Åfjord | Årnes | 4 252 | 1 329,42 | Nøytral |
| 5020 | Osen kommuneOsen kommune | Osen  Osen | Steinsdalen | 904 | 387,17 | Nøytral |

Fosen tingrett (1591–2021) under Frostating lagmannsrett dekket før den ble nedlagt kommunene Hitra, Frøya, Rissa, Ørland, Bjugn, Åfjord, Roan og Osen, alle i Sør-Trøndelag. Tingretten hadde sete på Brekstad i Ørland.

Fosen prosti i Nidaros bispedømme omfatter prestegjeldene på Fosenhalvøya: Stadsbygd, Ørland, Bjugn, Åfjord og Bjørnør og Leksvik. Stadsbygd prestegjeld tilsvarer tidligere Rissa kommune, Bjørnør prestegjeld svarer til Roan og Osen kommuner. Ellers svarer prestegjeldene til kommunene med samme navn. Prosten har sete i Stadsbygd.

Fosen fogderi (fogderiene ble avskaffet i 1894), med sete på Brekstad i Ørland, omfattet herredene Bjørnør, Åfjord, Bjugn, Ørland, Frøya, Hitra, Fillan, Hemne, Rissa og Stadsbygd.

Tettsteder
----------

Tettsteder i kystkommunene i det tidligere Sør-Trøndelag (tidligere Fosen fogderi), rangert etter innbyggertall 1. januar 2016 (kommune i parentes):

* Kyrksæterøra – 2 529 (Heim)
* Brekstad – 1 992 (Ørland) - bystatus i 2005
* Botngård – 1 226 (Bjugn)
* Å – 1 181 (Åfjord)
* Årnset – 1 137 (Indre Fosen)
* Fillan – 992 (Hitra)
* Sistranda – 871 (Frøya)
* Uthaug – 438 (Ørland)
* Hammarvika - 425 (Frøya)
* Selbekken – 384 (Agdenes)
* Opphaug – 380 (Ørland)
* Ottersbo – 356 (Ørland)
* Askjem – 294 (Indre Fosen)
* Lysøysund – 275 (Bjugn)
* Hestvika – 297 (Hitra)
* Råkvåg – 237 (Indre Fosen)

Annen bruk av navnet Fosen
--------------------------

* Fosen historielag dekker samme område som fogderiet, og utgir *Årbok for Fosen*.
* Fosen videregående skole ligger i Botngård i Bjugn. Den var regionens første gymnas. Skolens primærområde er i dag Bjugn og Ørland.
* Fosen Trafikklag drev buss- og båtruter på Fosen med omegn. Den sjøverts virksomheten er videreført i FosenNamsos Sjø.
* Fosen folkehøgskole ligger i Rissa.
* *Nord-Fosen* er et upresist begrep som har hatt ulik betydning gjennom tidene. Tidligere brukt om Fosenhalvøya, i motsetning til fogderiets kommuner sør for Trondheimsfjorden. I dag brukes begrepet i ulike sammenhenger om kommunene Åfjord, Roan og Osen, for eksempel *Nord-Fosen kulturskole* som drives av de tre kommunene i samarbeid.
* Begrepet *Sør-Fosen* brukes lite, men der det brukes omfatter det alle eller noen av de fem kommunene sør for Trondheimsfjorden: Agdenes, Snillfjord, Hemne, Hitra og Frøya.

Hovedveger på Fosenhalvøya
--------------------------

* 710Fylkesvei 710 (Råbygda i Orkdal - Agdenes) - Brekstad i Ørland - Botngård i Bjugn - Krinsvatnet i Rissa
* 715Fylkesvei 715 (Ilsvika i Trondheim) - ferge Flakk–Rørvik - Vanvikan i Leksvik - Olsøy - Rødsjø - Krinsvatnet i Rissa - Årnes i Åfjord - Roan - Osen - Fossli i Namdalseid
* 717Fylkesvei 717 Rørvik - Sund i Rissa
* 718Fylkesvei 718 Leira - Sund - Rødsjø i Rissa
* 720Fylkesvei 720 Keiserås i Leksvik - Leira - Olsøy i Rissa - Steinkjer- Strømnestangen i Malm
* 721Fylkesvei 721 Botngård - Jøssund i Bjugn
* 723Fylkesvei 723 Årnes - Stokkøya i Åfjord
* 755Fylkesvei 755 Vanvikan i Leksvik - Skarnsundet i Mosvik - (Røra i Inderøy)
* 766Fylkesvei 766 Sjøåsen i Namdalseid - Flatanger

Referanser
----------

1. 1 2
2. ↑
3. ↑  Julian Hylland (1962). *Flatangerboka*. Flatanger kommune. s. 12.
4. ↑  Statistisk sentralbyrå (1. januar 2023). «07459: Befolkning, etter region, statistikkvariabel og år».
5. ↑  «Arealbruk i kommunene». *SSB*. Besøkt 28. februar 2023.
6. ↑  «Nær 1 000 tettsteder i Norge». *ssb.no*. Besøkt 23. oktober 2017.

Eksterne lenker
---------------

* Fosenportalen – informasjon om regionrådet og medlemskommunene
* Turforslag til Fosenhalvøya på DNT og NRKs nettsted ut.no
* Fosenavisa Arkivert 9. juli 2017 hos Wayback Machine. - Lokal nettavis
* Fantastiske Fosen – turistinformasjon
* Fosenvegene – utbygging og utbedring av vegnettet på Fosen

| * v
* d
* r
Distrikter i Norge |
| --- |
| 
* Indre Østfold
* Ytre Østfold
* Follo
* Romerike
* Asker og Bærum
* Oslo
* Glåmdalen
* Hedmarken
* Østerdalen
* Gudbrandsdalen
* Valdres
* Vestoppland
* Ringerike
* Midt-Buskerud
* Hallingdal
* Numedal
* Drammensregionen
* Vestfold
* Grenland
* Vestmar
* Aust-Telemark
* Vest-Telemark
* Østre Agder
* Setesdal
* Kristiansandregionen
* Lindesnesregionen
* Lister
* Dalane
* Jæren
* Ryfylke
* Haugalandet
* Sunnhordland
* Hardanger
* Midthordland
* Bergen
* Nordhordland
* Voss
* Sogn
* Fjordane
* Sunnmøre
* Romsdal
* Nordmøre
* Fosen
* Orkladalen
* Gauldalen
* Trondheim
* Stjørdalen
* Innherred
* Namdalen
* Helgeland
* Salten
* Ofoten
* Lofoten
* Vesterålen
* Sør- og Midt-Troms
* Nord-Troms
* Vest-Finnmark
* Øst-Finnmark

 |

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |